Mus-ci

I mus-ci łe ze piante picenine privae de tesuo vascołare apartegnenti a ła divizion Bryophyta, che ła conta sirca 10.000 spece difondeste in tuto el mondo, prinsipalmente inte łe àree de bosco e longo i fiumi, andove ghe ze na prevałensa de onbria (sciafilia) e l'umidità.

Caraterizai da fusti poco desvilupai e struture a forma de foja, i se prezenta cofà menbri pì evołui e vołumenozi de ła ex divizion Briophyta podendo rivar a estension de 20 cm (fin a 50 par el mu-scio tropegałe Dawsonia superba).

Racuante spece (Sphagnum spp.) no łe contien clorofiła ma i połe imagazinar inte i so tesui grande cuantità de lìcuidi par osmozi.

 Clasifegasion 
miniatura
miniatura
Tradisionalmente, ła divizion Bryophyta ła njien sudividesta in trè clasi:

 Bryopsida, al cuało ghe fa parte tute łe spece de mus-ci;
 Anthocerotopsida, al cuało ghe fa partele antocerote
 Marchantiopsida, al cuało ghe fa parte łe epatiche

Descuerte bio-mołecołari dei ùltemi ani, i ga sertifegà che el grupo de łe briofite łe rezulta èsar parafiłètego. Par sta motivasion łe trè clase łe ze stae ełevae cadauna al rango de divizion: Bryophita (inte el novo senso), Anthocerotophyta e Marchantiophyta. De consevensa, segondo ła moderna clasifegasion cuà adotadaBuck, William R. & Bernard Goffinet. 2000. "Morphology and classification of mosses", pages 71-123 in A. Jonathan Shaw & Bernard Goffinet (Eds.), Bryophyte Biology. (Cambridge: Cambridge University Press). ISBN 0-521-66097-1., ła divizion Bryophyta ła ze costituia da sołe spece de mus-ci e ła clase Bryopsida ła ghene raprezenta uncó solché na parte e miga pì ła totałità:

Divizion Bryophyta

 Clase Takakiopsida
 Órdene Takakiales
 Clase Sphagnopsida
 Órdene Protosphagnales †
 Órdene Sphagnales (ved Sphagnum)
 Órdene Ambuchananiales
 Clase Andreaeopsida
 Órdene Andreaeales
 Clase Andreaeobryopsida
 Órdene Andreaeobryales
 Clase Oedipodiopsida
 Órdene Oedipodiales
 Clase Polytrichopsida
 Órdene Polytrichales
 Clase Tetraphidopsida
 Órdene Tetraphidales
 Clase Bryopsida
 Sotoclase Diphysciidae
 Sotoclase Funariidae
 Sotoclase Dicranidae
 Sotoclase Bryidae
 Superórdene Bryanae
 Superórdene Hypnanae
 Superórdene Rhizogonianae

 Curiozità 
Ghe ze un rełìchio de na spece fòsiłe, prezente finmente da ła ùltema jasasion : ła Paludella squarrosa, inte ła pałù de Santa Catarina de Valfurva e in altri lioghi intrà łe Alpe, el ze prezente so na superfise de calche metro cuadro, in mezo a łe cavane.

 Notasion 

Altri projeti

 Linganbi foresti 

Categoria:Briofite